Diari Oficial de la Generalitat Valenciana


Sumari del DOGV 2011, del 27-04-1993 (1993/827758)

RESOLUCIÓ de 19 de febrer de 1993, de la Comissió Territorial d'Urbanisme, per la qual fa pública l'aprovació definitiva de la modificació puntual núm. 1, relativa a canvi d'alineacions al carrer Barrera, de les normes subsidiàries de planejament del municipi de Biar.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2011

Data del DOGV
:   27-04-1993

Secció del DOGV
:   ALTRES DISPOSICIONS

Número del document
:   1993/827758


Data del document
:   19-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1993, de la Comissió Territorial d'Urbanisme, per la qual fa pública l'aprovació definitiva de la modificació puntual núm. 1, relativa a canvi d'alineacions al carrer Barrera, de les normes subsidiàries de planejament del municipi de Biar.  
La Comissió Territorial d'Urbanisme, en la sessió del 19 de febrer de 1993, a la vista de l'expedient de referència i basant-se en aquests:  
Antecedents de fet  
Primer  
L'Ajuntament en la sessió plenària de 30 d'octubre de 1992 n'acordà l'aprovació provisional, després d'haver complit els tràmits d'aprovació inicial i exposició pública mitjançant anuncis apareguts en el Butlletí Oficial de la Província i en un dels diaris de més difusió provincial.  
Segon  
La documentació, la integren una memòria justificativa i uns plànols d'informació i ordenació.  
Tercer  
La finalitat del present expedient és el canvi d'alineació al carrer Barrera, que afecta les parcel·les números 49 i 51, amb la qual cosa s'evita una estranya reculada sense interès aparent, i s'aconsegueix, a més, tapar una mitgera que quedava a la vista.  
- Consideracions tècnico- jurídiques  
Primera  
La tramitació es considera correcta d'acord amb el que estableixen l'article 114 per remissió del 128.1 del text refós de 1992 i els articles 125 i del 127 al 130 del Reglament de Planejament, per remissió del 151.2 del mateix text legal.  
Segona  
La documentació es considera completa de conformitat amb l'article 80.2 del text refós de 1992 i 97 del Reglament de Planejament, i suficient tenint en compte la finalitat de la modificació plantejada.  
Tercera  
La proposta es considera tècnicament admissible atès que en l'expedient es demostra que no es produeix augment d'edificabilitat que requeresca més previsió d'espais lliures. Així mateix, no té com a finalitat una diferent zonificació o ús urbanístic de zones verdes previstes pel pla. Les alteracions de les determinacions establertes en el planejament es poden enquadrar en el supòsit establert en l'article 26.5 del text refós 1992, i en l'article 154.4 del Reglament de Planejament.  
Quarta  
La Comissió Territorial d'Urbanisme és competent per a l'adopció del present acord a l?empara de l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny (BOE núm. 156 de 30 de juny), i de l'article 15.10 del Reglament dels Organs Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Procediment Administratiu i la resta de disposicions aplicables, va acordar: aprovar definitivament la modificació puntual núm. 1, relativa a canvi d'alineacions al carrer Barrera, de les normes subsidiàries de planejament del municipi de Biar.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports en el termini de quinze dies, segons disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 19 de febrer de 1993.- El President de la Comissió Territorial d'Urbanisme: Gerardo- Roger Fernández Fernández.